'Yan Ghana sun sako Najeriya a gaba da ba'a kan daga zabe - BBC News Hausa
'Yan Ghana sun sako Najeriya a gaba da ba'a kan daga zabe
https://www.bbc.com/hausa/labarai-47281516
'Yan kasar Ghana suna ta zolayar 'yan Najeriya tun bayan da hukumar zaben kasar INEC ta dage ranar zaben shugaban kasa da na 'yan majalisar dokoki a makon da ya gabata.
Tsallake Facebook wallafa daga Worla
Oh Nigeria! You can’t cook jollof, elections too, fiasco! So what are u good at? 😂😂😂
Posted by Worla Worlanyo on Saturday, 16 February 2019
Karshen Facebook wallafa daga Worla
'Yan Ghanar wadanda makwabtan Najeriya ne, sun yi ta nuna mamakinsu kan me 'yan Najeriya suka iya ne, "dama ba su iya girka dafa duka ba, shirya zabe ma sun kasa yi a tsare."
Tsallake Facebook wallafa daga Francis
Can't cook Jollof. Can't hold an election. What at all can you do?
Posted by Francis Doku on Friday, 15 February 2019
Karshen Facebook wallafa daga Francis
A yawancin lokuta dai 'yan Ghana da Najeriya kan tsokani juna ta hanyar musayar kalamai kan wasu abubuwan. Kamar dai yadda 'yan Ghana suka yi amfani da wannan damar ta baya-baya kan daga zaben Najeriya.
Me ya sa 'yan Najeriya ke son koma wa Canada?
Wasu 'yan Ghanar sun yi ta tsokanar 'yan Najeriya a shafukan sada zumunta da muhawara da cewa bayan iya dafa teba da miyar shuwaka, sai me kuma 'yan Najeriya suka iya, tun da ko dafa dukar shinkafa mai dadi ba su iya ba.
Tsallake Facebook wallafa daga Issahaku
9ja saf, They can't cook Jollof. They can't hold a simple election. So apart from eba and bitter leaf soup, what can they do?
Posted by Issahaku B. Gbene on Saturday, 16 February 2019
Karshen Facebook wallafa daga Issahaku
Daga zaben da INEC ta yi dai ya kada su kansu 'yan Najeriyar, ta yadda suka kasa yarda da batun INEC din ganin cewa ta shafe shekara hudu tana shirya zaben amma kuma sa'o'i kadan gabanin a fara kada kuri'a ta sanar da dage shi.
Shugaban hukumar INEC, Mahmood Yakubu ya ce: "ba za a iya yin zaben a ranar da aka shirya ba."
Ya ce ya zama dole a dauki matakin don tabbatar da cewa an yi sahihin zabe.
INEC ta daga zaben ne zuwa Asabar 23 ga watan Fabrairu.